Mênawi anggènipun anglingga kadamêl rampung, tumuntên gadêbog wau dipun rancang, saèmpêr panganamipun jala, sarampungipun punika lajêng kapopok ing luluhan siti ingkang tanpa rabuk: ngantos rapêt, supados pêga sampun ngantos ambrabas, sarampungipun punika tumuntên kalatonan sangking ngandhap wau mawi kajêng glinggang, dangunipun miturut mênawi dipun tingali ngandhap banon sampun matêng saprapatipun linggan, pawonan katutup rapêt mawi luluhan, lajêng katilar